Γιώργος Σ. Λιβανός

Ο Γιώργος Σ. Λιβανός (1935) είναι Έλληνας εφοπλιστής.

Βιογραφικά στοιχεία
Ο Γιώργος Σ. Λιβανός είναι γιος του Στάυρου Λιβανού και της Αριέττας Ζαφειράκη, νεότερος αδελφός της Ευγενίας και της Τίνας Λιβανού και ξάδελφος του Γιώργου Π. Λιβανού. H Ευγενία υπήρξε σύζυγος του Σταύρου Νιάρχου, ενώ η Τίνα τόσο του Νιάρχου όσο και του Αριστοτέλη Ωνάση.

Η οικογένεια Λιβανού, με καταγωγή από τα Καρδάμυλα της Χίου και αιώνες επαγγελματικής δραστηριοποίησης των μελών της ως ναυτικών και καπετάνιων, για πρώτη φορά εισήλθε στον εφοπλισμό στα τέλη του 18ου και στο ξεκίνημα του 19ου αιώνα με την ιδιοκτησία ιστιοφόρων μπάρκων.Σταύρος Λιβανός 1887-1963  ιστοσελίδα greekshippinghalloffame.org Ωστόσο η Σφαγή της Χίου προκάλεσε την καταστροφή της οικογενειακής επιχείρησης πλοιοκτησίας, η οποία τελικά αναγεννήθηκε κατά τη διάρκεια του 19ου αιώνα, με την αγορά του πλοίου S/V Kaesar από το Γέωργιο Μ. Λιβανό το 1878.About us, Sun Enterprises Ltd

Ο Γιώργος Λιβανός είναι ιδιοκτήτης μεγάλου στόλου πλοίων, τον οποίο διαχειρίζεται κυρίως μέσω των εταιρειών Sun Enterprises (επικέντρωση στα δεξαμενόπλοια), S. Livanos Hellas και Αlios Bulkers (επικέντρωση στη μεταφορά ξηρού φορτίου). Αρκετά από τα πλοία του φέρουν την ελληνική σημαία, ενώ άλλα πλέουν υπό σημαίες ευκαιρίας.Our Fleet, Sun Enterprises Ltd Στις εταιρείες του εργάζονται πολλοί Έλληνες ναυτικοί και κυρίως Χιώτες. Παράλληλα, έχει πραγματοποιήσει πολλές χορηγίες στο νησί της Χίου και σε οικογένεις ναυτικών.Η Sun Enterprises τιμά τους Χιώτες ναυτικούς, Ναυτικά Χρονικά, 4 Οκτωβρίου 2023

Όπως και ο πατέρας του Στάυρος Λιβανός, ο Γιώργος Λιβανός διατηρούσε παραδοσιακά εξαιρετικές σχέσεις με τις κυβερνήσεις και τις μεγάλες πετρελαϊκές εταιρείες του Δυτικού κόσμου, οι οποίες ναύλωναν τα δεξαμενόπλοιά του, αλλά και με κυβερνήσεις κομμουνιστικών χωρών όπως η Σοβιετική Ένωση και η Κίνα, οι οποίες επίσης συχνά έρχονταν σε συμφωνίες μαζί του για μεταφορά αγαθών με το στόλο του.

Πολύ σημαντικός υπήρξε ο ρόλος του Γιώργου Λιβανού τη δεκαετία του 1970 στην οικονομική ανάπτυξη της Νότιας Κορέας και ειδικότερα των ναυπηγείων Hyundai, που εξελίχθηκαν στα μεγαλύτερα του κόσμου. Ο Λιβανός ήταν αυτός που ήλθε σε συμφωνία με τον τότε πρόεδρο της Νότιας Κόρέας, στρατηγό Παρκ Τσουνγκ Χι (επικεφαλής στρατιωτικής χούντας) να παραγγείλει πλοία στα ναυπηγεία Hyundai Heavy Industries, προτού καν ολοκληρωθεί η κατασκευή των ναυπηγείων.Young-Jin Choi and Jim Glassman, "Heavy Industries and Second Tier City Growth in South Korea: A Geopolitical Economic Analysis of the “Four Core Plants Plan”", στο Developmentalist Cities? Interrogating Urban Developmentalism in East Asia Edited by Jamie Doucette Bae-Gyoon Park, σελ.17-44, 2019 Ο Λιβανός είχε εκτιμήσει τη σχολαστική παρουσίαση που του είχε κάνει ο πρόεδρος της Νότιας Κορέας, καθώς και το γεγονός ότι ο επικεφαλής του Ομίλου Hyundai συνδεόταν στενά με τη στρατιωτική χούντα της Νότιας Κορέας, άρα θα είχε πλήρη κυβερνητική υποστήριξη.  Όταν έκανε την παραγγελία, ο Λιβανός κατέβαλε προκαταβολή 140 εκατομμυρίων krw. Αυτή η προκαταβολή χρησιμοποιήθηκε ως απόδειξη της πραγματικής παραγγελίας που απαιτούνταν για την έναρξη της χρηματοδότησης των ναυπηγείων από κοινοπραξία διεθνών τραπεζών.

Σε αντίθεση με τον ξάδελφό του Γιώργο Π. Λιβανό, ο οποίος ήταν πολύ δραστήριο μέλος του ελληνικού λόμπι στην Ουάσινγκτον και τακτικός συνομιλητής και συνεργάτης του πρωθυπουργού Ανδρέα Παπανδρέου ο Γιώργος Σ. Λιβανός ουδέποτε ανέπτυξε δημόσια παρουσία. Ωστόσο, τη δεκαετία του 1980, ανταποκρινόμενος σε κάλεσμα του Ανδρέα Παπανδρέου, ύψωσε την ελληνική σημαία σε αρκετά από τα πλοία του. Επίσης, είχε στενή φιλία με τον τέως βασιλιά Κωνσταντίνο.

Είναι ιδιοκτήτης του νησιού Κορωνίδα.Σπάνια εμφάνιση του Γιώργου Λιβανού – Η μυθική ζωή, ο γάμος, τα πέντε παιδιά, η λατρεία για τη Χίο και το «καταφύγιό» του «αόρατου» Έλληνα μεγιστάνα!, europost.gr, 31 Οκτωβρίου 2021

Προσωπική ζωή
Από το γάμο του με τη Λίτα Βοϊβόδα απέκτησε πέντε παιδιά (Αριέττα, Μαρίνα, Ευγενία, Σταύρος, Χριστίνα) και πολλά εγγόνια. Ο γιος του Στάυρος έχει αναλάβει τη διαχείριση των ναυτιλιακών εταιρειών.

Παραπομπές

Κατηγορία:Έλληνες εφοπλιστές
Κατηγορία:Έλληνες επιχειρηματίες